My seun is gay | SARIE
My seun is gay	deur Suzette Truter
My dogter van 26 jaar is ook gay. Van kleins af was dit net "shorts en t-shirts" ek kon haar nooit in ‘n rok kry nie. Sy het "uit die kas geklim" toe sy 19 was, maar net teenoor my. Haar pa is oorlede toe sy 5 jaar oud is. Ek kon dit nie aanvaar nie. Wat het ek verkeerd gedoen? Het altyd die ander kant van die familie verwyt want daar is beslis ander gays onder hulle. Met ‘n skok het ek uitgevind dit kom van die XX kromosone van my af. My man, haar stiefpa, het haar afgeskryf en sy wil so graag net aanvaar word. Ek ondersteun haar en haar lewensmaat. Maklik met haar was dit nie. Sy was in ‘n rebelse stadium waar dit drank en ongelukke was. 2 Motors in een jaar afgeskryf. Toe ontmoet sy haar lewensmaat. Wat ‘n wonderlike meisiekind. Waar ek altyd met my selfoon gaan slaap het vir "daardie oproep: Ma ek was in ‘n ongeluk" gebruik ek dit nou vir my wekker. My vriendin se seun was ook gay. Hy het Desember 2008 dit erken en sedertdien het hy en sy pa nie met mekaar gepraat nie. Hy het op sy verjaardag doodverongeluk, ook op daardie rebelse stadium. Sy pa het hom laaste lewend gesien. Mag die Here gee dat hulle vrede gemaak het.
Liewe medelesers met gay kinders: ondersteun hulle. My dogter het vir my gesê: "Dink mamma dit is lekker om deur almal verwerp te word? Dink Mamma nie ek wil normaal wees en ook kinders hê nie?" Ek het haar lief. Sy het ‘n goeie hart. Sy is gelowig en doen net goed.
‘n Artikel in die Vroue Keur van Maretha Maartens het my oë oopgemaak en laat besef dat dit nie ‘n keuse is nie. Hoe kan jy as vrou/man een oggend wakker word en besluit: "Nou gaan ek vir dieselfde geslag"? Onmoontlik. Wees lief vir hulle en aanvaar hulle. Dit is die kinders wat na jou gaan omsien die dag as jy oud is.
Corrie vd Merwe
Ek is ‘n ouer wat ook ‘n gay seun gehad het. Wat ‘n wonderlike kind was dit nie. Hy het net altyd goed gedoen aan ander. Ongelukkig het hy nooit aan ons dit geopenbaar nie, maar ek as ma het dit al van kleintyd af geweet.Ek dink dat my man ook geweet het maar ons kon dit nooit aan mekaar erken nie. Ek was altyd te bang dat my man hom sal verwerp. In sy matriekjaar het my man eendag aan hom ‘n snedige aanmerking gemaak. Dit het veroorsaak dat my seun en man toe nog verder van mekaar verwyder was.In desember na sy eerste jaar op universiteit het hy dood verongeluk op pad huistoe. Dit het veroorsaak dat ek en my man totaal en al van mekaar weggedryf het. My man het homself verwyt tot en met Nov 2003 toe dit vir hom net te veel geword het en hy selfmoord gepleeg het. Dit is nie die moeite werd om jou kind te verwyt nie, glo my hy word so gebore. Ek het die helse stryd gesien wat my kind gestry het, dit het my gebreek om hom so hartseer sy lewe lank te moes sien. Lees ‘n Kas is vir Klere deur Pieter Cilliers dan sal jy verstaan wat so ‘n persoon moet deurgaan. Moenie jou kind wegstoot nie, vat hom eerder in jou arms en ondersteun hom.
My wonderlike kind is al 12 jaar dood en ek mis en huil nog elke dag oor hom. Jou gay kind is net so ‘n Godgeskape mens soos ek en jy wees lief vir hom en se dit vir hom. Dit was baie erg om my man so te sien ly en daar is niks wat ek vir hom kon doen nie. Want my seun was nie meer met ons dat hy dit kon regstel nie. WEES ASB BAIE LIEF VIR JOU GAY KIND HY IS BAIE BAIE BESONDERS. 23/12/2009
Wat maak gay-wees n groter sonde as ander sondes? Aanvaarding bring heling net soos vergifnis vrymakend is. Ouers,familie en vriende moet besef: dit gaan nie oor hulle nie, leef die Nou, leef die pad,al het dit opdraandes. Leef dit met blydskap,want as jy die trane droog, sal jy die liefde weerkaats en terug gekaats as troos verkry.
Ons kry krag na kruis altyd.Sterkte, mede ouers!
aoPol6 kaivzavsuawb, [url=http://mkvebioyguwf.com/]mkvebioyguwf[/url], [link=http://hiyitvufjmhu.com/]hiyitvufjmhu[/link], http://wiqbjgwxyebc.com/
Ek is gay en het nooit verhoudings gehad nie tot 5 jaar gelede wat ek n wonderlike vrou ontmoet het wie my laat besef het wie en wat ek is nie. Ons is intussen uitmekaar maar my ouers en familie het my verras en my aanvaar soos ek is. Wat n wonderlike wete dat mense my so lief het dat dit wat ek is vir hulle nog steeds goed genoeg is. Aanvaar jou kind/ers soos hulle is. Dit kan dinge net vir al die partye soveel makliker maak.
My seun was destyds 18jr oud toe ek ‘n sms op sy foon gelees het dat hy mans tussen 18 en 20 soek. Die skok was onbeskryflik en ek het hom gekonfronteer waarop hy erken het dat hy gay is maar nie geweet het hoe om dit vir my te se nie. Baie dae en baie trane later het ek tot ruste gekom en hom begin aanvaar vir wat hy is. Dis soos hy vir my gese het "Ma, ek is nog dieselfde mens, dis net my seksuele orientasie wat verskil". Dis bitter bitter moeilik om te weet ek gaan nooit die vreugde van Ouma-wees ervaar nie, maar ek het berus. Geen pil/inspuiting/dokter/Sielkundige/Pastoor of Priester kan dit regmaak nie. Hy is wat hy is en nogsteeds die wonderlike seun wat ek van sy geboorte af ken.
EK HET N VRIENDIN WAT ONLANGS UITGEVIND HET HAAR SEUN IS GAY. DIS VIR HAAR EN HAAR MAN BITTER MOEILIK OM DAARMEE VREDE TE MAAK. MY RAAD AAN HAAR WAS DAT SY HAAR KIND MOET AANVAAR VIR WIE EN WAT HY IS WANT DIS VIR HOM NOG BAIE MOELIKER AS VIR HULLE OM DAARMEE VREDE TE MAAK. SY IS EN BLY MY VRIENDIN ONGEAG HAAR SEUN SE KEUSES. EK IS NET SO LIEF VIR HAAR SEUN OOK EN AANVAAR HOM 100%. VIR MY IS DAAR NIKS ABNORMAALS DAARAAN NIE. GAY MENSE SKEI NIE N VREEMDE REUK AF OOR HUL SEKSUELE VOORKEURE VERSKIL NIE MENSE. JY SAL OOK NIE AANSTEEK NIE, ONTSPAN! EK HET BAIE GAY VRIENDE EN IS VIR ALMAL OPREG LIEF. VIVA GAYS! EK BAKLEI SAAM MET JULLE VIR JULLE REGTE.
My seun het ook 3 jaar terug aan ons bekend gemaak dat hy gay is. WAT `N SKOK!!!!!! Ek en my man kan dit nou nog nie aanvaar nie. Ons het so plus minus 7 maande bykans geen kontak gehad nie. Des 2007 het ek my man gevra of ons hul vir kersfees huis toe kan nooi. My kind het dit so waardeer en die kersfees geniet. Dis so moeilik om vrede te maak hiermee. Die seerkry in jou man se oë, jou eie geweldige seer, dae wat jy eenvoudig net nie kans sien vir die lewe nie – Hoe moet ons hier oor kom? Ons kuier gereeld oor en weer, maar daar is tog `n effense afsydigheid. Ek het vir 3 jaar sonder medikasie uitgehou, maar nou gebruik ek `n anti depressant. Ek weet hy bly nog dieselfde bedagsame kind. As mens so na hom kyk sal jy sê `n regte man. Geen verfyndheid nie. Ag ek weet nie eks op `n slegte plek in my lewe. Ek weet nie hoe om vrede te maak en te aanvaar nie. Bid asb vir ons.
HmwHUX axdmrhhnwrhv, [url=http://owptdjvdgwut.com/]owptdjvdgwut[/url], [link=http://pjxygtjpewge.com/]pjxygtjpewge[/link], http://dgnoehvbmffw.com/